Ակվաֆինա

Նորա Լամ (, ), ամերիկացի երգչուհի և դերասանուհի, առավել հայտնի է Awkwafina անվամբ։ Նրա մասնակցությամբ նկարահանվել են «Օուշենի ութ ընկերուհիները» (2018), «Խենթ հարուստ ասիացիներ» (2018) և «Հրաժեշտ» (2019) ֆիլմերը։

Ակվաֆինան թողարկել է 2 ալբոմ՝ «Yellow Ranger» (2014) և «In Fina We Trust» (2018)։ Բացի այդ, մասնակցել է հեռուստատեսային նախագծերի, այդ թվում`«Աղջկա կոդը», «Ապագայի մարդը» և «Saturday Night Live»:

Վաղ կյանք 
Նորա Լամը ծնվել է 1988 թվականին Նյու Յորքում՝ չինական ծագմամբ ամերիկացի Ուոլիի և Հարավային Կորեայից ներգաղթած նկարչուհու ընտանիքում։ Մեծացել է Նյու Յորքում։ Նրա նախապապը չինացի ներգաղթյալ էր 1940-ական թվականներին, որը Քվինսում բացել էր «Լումս Կանտոնյան» ռեստորանը։ Մայրը՝ Լամը, մահացել է, երբ Նորան եղել է չորս տարեկան, և նրան մեծացրել է տատիկը։

Լամը սովորել է «LaGuardia High School» դպրոցում, որտեղ նվագել է շեփոր և սովորել դասական և ջազային երաժշտություն։ 16 տարեկանում արդեն ուներ Ակվաֆինա բեմական անունը, որը նշանակում է «մարդ, որին ես ճնշել եմ», և նրա «հանգիստ և պասիվ» անձնավորությունը իր քոլեջի տարիներին։ Լամը մասնագիտացել է լրագրության և կանանց ուսումնասիրությունների մեջ Ալբանիի համալսարանում։ 2006 թվականից մինչև 2008 թվականը հաճախել է Չինաստանի Պեկին քաղաքի Լեզվի և մշակույթի համալսարան, որտեղ սովորել է մանդարինյան բարբառը։

Նրա խոսքով՝ իր վրա, որպես անհատ, ազդել են Չարլզ Բուկովսկին, Անաիս Նինին, Ջոան Դիդիոնին, Թոմ Ուեյթինը և Չեթ Բեյքերին։

Կարիերա

Երաժշտություն 
Լամը սկսել է ռեփ կարդալ 13 տարեկանում։ 2012 թվականին այն ճանաչելի դարձավ «My Vag» երգի շնորհիվ։ Տեսանյութը YouTube-ում ավելի քան երկու միլիոն դիտում է հավաքել։ 2014 թվականի հոկտեմբերի 25-ին հանդիսանում էր Tenacious D's Supreme փառատոնի անդամ։ 2016 թվականին երգչուհին աշխատել է երգի վրա, որը ծաղրել է ասիական կարծրատիպերը՝ կատակերգուն Մարգարեթ Չոյի հետ միասին։

Գեղարվեստական ֆիլմեր 
2016 թվականին Լամը խաղացել է «Հարևաններ, Պատերազմի արահետում 2» ֆիլմում, իսկ 2018 թվականին թողարկվել է  «Ընկեր» կատակերգությունը դերասանուհու մասնակցությամբ։ Բացի այդ, խաղացել է «Արագիլ» անիմացիոն կատակերգության կերպարներից մեկը։

2017 թվականի ապրիլին հայտնի դարձավ, որ դերասանուհին մասնակցելու է Ուորներ Բրոսի «Խենթ հարուստ ասիացիներ» ֆիլմի նկարահանումներին։ Ստացավ Փեյք Լինի դերը՝ Ռեյչել Չուի քոլեջի ընկերուհին (այդ դերը կատարում էր Կոնստենս Ուուը)։ Նորան նաև նկարահանվել է «Օուշենի ութ ընկերուհիները» ֆիլմում։

2018 թվականի ապրիլին Լամը դեր է ստացել ռեժիսոր Ալիսա Ուոդինգթոնի «Դրախտային բլուրներ» ֆանտաստիկ մելոդրամում՝ Էմմա Ռոբերթսի, Միլա Յովովիչի և Ջերեմի Իրվինի մասնակցությամբ։ Ֆիլմի համաշխարհային պրեմիերան կայացել է «Սանդենս» կինոփառատոնում 2019 թվականի հունվարին։

Հեռուստատեսային նախագծեր 
2014 թվականին Լամը միացավ «Աղջիկների կոդ» սերիալի երրորդ սեզոնի դերասանական կազմին։ Լամը նկարահանվել է «Ապագայի մարդը» հեռուստասերիալում, որը թողարկվել է 2017 թվականի նոյեմբերին։ Լամը դարձավ արևելյան Ասիայի արմատներով երկրորդ ամերիկացին ( Լյուսի Լիույից հետո), ով մասնակցեց «Saturday Night Live» շոուի նկարահանումներին։

Ակտիվիզմ  
Լամը սատարում է սեռական ոտնձգությունների դեմ հոլիվուդյան շարժմանը, ինչպես նաև քարոզում է լրատվամիջոցներում ավելի կին ռեժիսորներ ներգրավելու անհրաժեշտությանը և ասիացիների վերաբերյալ կարծրատիպերի դեմ։

2017 թվականի դեկտեմբերին Լամին շնորհվեց «Տարվա առաջընթաց» տիտղոսը։

2015 թվականին Լամը թողարկեց իր սեփական Նյու Յորքի ուղեցույցը։

Ծանոթագրություններ 

21-րդ դարի դերասանուհիներ
Ամերիկացի կինոդերասանուհիներ
Ամերիկացի հեռուստատեսային դերասանուհիներ
21-րդ դարի ամերիկացի ռեփերներ
Դերասանուհիներ այբբենական կարգով
21-րդ դարի ամերիկացի դերասանուհիներ
Ամերիկացի երգչուհիներ
«Ոսկե գլոբուս» մրցանակի դափնեկիրներ
Բեմական կեղծանուններ
Ամերիկացի հեռուստապրոդյուսերներ